મોડાસામાં ખાખી વર્દીનો ખોફ ઓસરી રહ્યો હોય તેવા દ્રશ્યો મોડાસા શહેરની નાલંદા-૧ સોસાયટી નજીક ડીપી રોડ પર જોવા મળતા નગરજનોમાં ભારે આક્રોશ જોવા મળ્યો હતો માલપુર-મેઘરજ ડીપી રોડ પરથી નશામાં ધૂત બની કાર હંકારી સાયકલ પર ટ્યૂશન જતી વિદ્યાર્થિનીને ટક્કર મારતા લોકોના ટોળેટોળા ઉમટ્યા હતા કાર ચાલક અને તેની સાથે રહેલ શખ્શ દારૂ પીધેલી હાલતમાં અને કારમાં ખુલ્લી તલવાર નજરે ચઢતા શહેરીજનોમાં રોષ ભભૂકી ઉઠતા બંને શખ્શોને મેથીપાક ચખાડી પોલીસને સોંપ્યા હતા કારની ટક્કરથી સાયકલના કચ્ચરઘાણ નીકળી ગયા હતા સદનસીબે વિદ્યાર્થિનીના શરીરે સામાન્ય ઈજાઓ પહોંચતા સારવાર અર્થે ખસેડાઇ હતી.